2013.gada 26.novembrī Noteikumi Nr. 1355

Rīgā (prot. Nr. 63 10.§)

**Grozījumi Ministru kabineta 2011.gada 6.septembra noteikumos Nr.691 "Noteikumi par nodokļu parāda galvojumu preču muitošanai"**

Izdoti saskaņā ar

Muitas likuma [4.panta trešo daļu](http://pro.nais.lv/naiser/text.cfm?Ref=0101032011090600691&Req=0101032011090600691&Key=0103012004031832817&Hash=1#1)

un [12.panta trešo daļu](http://pro.nais.lv/naiser/text.cfm?Ref=0101032011090600691&Req=0101032011090600691&Key=0103012004031832817&Hash=2#2),

Pievienotās vērtības nodokļa likuma   
85.panta astotās daļas 2.punktu un

likuma "Par akcīzes nodokli"

[32.panta septīto daļu](http://pro.nais.lv/naiser/text.cfm?Ref=0101032011090600691&Req=0101032011090600691&Key=0103012003103032784&Hash=1#1)

1. Izdarīt Ministru kabineta 2011.gada 6.septembra noteikumos Nr.691 "Noteikumi par nodokļu parāda galvojumu preču muitošanai" (Latvijas Vēstnesis, 2011, 143.nr.; 2012, 104., 203.nr.) šādus grozījumus:

1.1. papildināt noteikumus ar 1.8.apakšpunktu šādā redakcijā:

"1.8. nodokļu parāda samaksas termiņa atlikšanas kārtību un atliktā nodokļu parāda samaksas kontroles un uzskaites kārtību.";

1.2. izteikt 3.punkta ievaddaļu šādā redakcijā:

"3. Piemērojot muitas procedūru – laišana brīvā apgrozībā – un muitas procedūru – preču pagaidu ievešana ar daļēju atbrīvojumu, tiek izmantots:";

1.3. izteikt 7.2.apakšpunktu šādā redakcijā:

"7.2. galvojums muitas procedūras – laišana brīvā apgrozībā – un pārējo muitas procedūru nodrošināšanai. Galvojumu muitas procedūras – laišana brīvā apgrozībā – un pārējo muitas procedūru nodrošināšanai izmanto arī muitas procedūras – preču pagaidu ievešana ar daļēju atbrīvojumu – nodrošināšanai un preču pagaidu glabāšanas nodrošināšanai. Piemērojot šos noteikumus, uz muitas procedūru – preču pagaidu ievešana ar daļēju atbrīvojumu – attiecināmi tie paši nosacījumi, kas uz muitas procedūru – laišana brīvā apgrozībā. Piemērojot šos noteikumus, uz preču pagaidu glabāšanu attiecināmi tie paši nosacījumi, kas uz pārējām muitas procedūrām.";

1.4. papildināt 53.1.3.apakšpunktu aiz vārdiem "galvojuma apmēra aprēķinu" ar vārdiem "pārējo muitas procedūru nodrošināšanai";

1.5. papildināt noteikumus ar 53.1.6.apakšpunktu šādā redakcijā:

"53.1.6. ja iesniegumā norādīts, ka galvojums tiks izmantots muitas procedūras – laišana brīvā apgrozībā – nodrošināšanai, papildus norāda:

53.1.6.1. pievienotās vērtības nodokļa maksātāja reģistrācijas numuru, juridisko adresi un elektroniskā pasta adresi;

53.1.6.2. vēlamo periodu, par kuru apkopot muitas deklarācijās aprēķinātās nodokļu summas (attiecīgi par kalendāra nedēļu vai mēnesi);

53.1.6.3. ziņas par personu, kurai tiks piešķirtas attiecīgās lietotāju tiesības Valsts ieņēmumu dienesta elektroniskās deklarēšanas sistēmā, – vārds, uzvārds, personas kods, elektroniskā pasta adrese un telefona numurs;";

1.6. papildināt noteikumus ar 55.5.apakšpunktu šādā redakcijā:

"55.5. atbildīgā persona ir reģistrēta Valsts ieņēmumu dienesta pievienotās vērtības nodokļa maksātāju reģistrā. Šo apakšpunktu nepiemēro, ja atbildīgā persona ir iesniegusi iesniegumu, lai saņemtu atļauju izmantot vispārējo galvojumu tikai pārējo muitas procedūru nodrošināšanai.";

1.7. papildināt noteikumus ar 62.1, 62.2, 62.3, 62.4, 62.5 un 62.6 punktu šādā redakcijā:

"62.1 Atbildīgajai personai, kurai izsniegta vispārējā galvojuma apliecība muitas procedūras – laišana brīvā apgrozībā – nodrošināšanai, atliek šo noteikumu 3.1.apakšpunktā minētā nodokļu parāda samaksas termiņu.

62.2 Valsts ieņēmumu dienests apkopo šo noteikumu 3.1.apakšpunktā minētā nodokļu parāda summas no muitas deklarācijām, kuras noformētas attiecīgi kalendāra nedēļā vai kalendāra mēnesī (atbilstoši atbildīgās personas iesniegumā norādītajam periodam), un elektroniski sagatavo rēķinu (6.pielikums).

62.3 Valsts ieņēmumu dienests nosaka rēķina apmaksas termiņu saskaņā ar regulas Nr.2913/92  227.pantu.

62.4 Valsts ieņēmumu dienests nākamajā darbdienā pēc rēķina sagatavošanas to elektroniski nosūta atbildīgajai personai uz šo noteikumu 53.1.apakšpunktā minētajā iesniegumā norādīto e-pasta adresi.

62.5 Atbildīgā persona rēķinā norādīto nodokļu parādu rēķinā norādītajā termiņā ieskaita Valsts ieņēmumu dienesta deponēto naudas līdzekļu uzskaites kontā.

62.6 Vispārējo galvojumu atbrīvo tādā apmērā, kādā atbildīgā persona ieskaitījusi nodokļu parāda summu Valsts ieņēmumu dienesta deponēto naudas līdzekļu uzskaites kontā.";

1.8. papildināt noteikumus ar 67.4.apakšpunktu šādā redakcijā:

"67.4. atbildīgā persona ir izslēgta no Valsts ieņēmumu dienesta pievienotās vērtības nodokļa maksātāju reģistra.";

1.9. papildināt noteikumus ar 67.1 punktu šādā redakcijā:

"67.1 Šo noteikumu 67.4.apakšpunktu nepiemēro, ja atbildīgā persona ir saņēmusi atļauju izmantot vispārējo galvojumu tikai pārējo muitas procedūru nodrošināšanai.";

1.10. izteikt 76.punktu šādā redakcijā:

"76. Lai aprēķinātu vispārējā galvojuma apmēru muitas procedūras – laišana brīvā apgrozībā – nodrošināšanai, atbildīgā persona var izmantot šādu aprēķina metodi: aprēķināt nodokļu parāda summu par kopējo preču apjomu, kas izlaists brīvam apgrozījumam pēdējos sešos mēnešos (pirms šo noteikumu [53.](http://pro.nais.lv/naiser/text.cfm?Key=0101032011090600691#IntPNpunkt53.)punktā minētā iesnieguma iesniegšanas dienas), un aprēķināto summu dalīt ar 6.";

1.11. aizstāt 78.punktā skaitli un vārdu "100 000 latu" ar skaitli un vārdu "142 000 *euro*";

1.12. aizstāt 83.2.apakšpunktā skaitli un vārdu "50 000 latu" ar skaitli un vārdu "71 000 *euro*";

1.13. papildināt noteikumus ar 99.punktu šādā redakcijā:

"99. Atbildīgā persona, kas saņēmusi atļauju izmantot vispārējo galvojumu muitas procedūras – laišana brīvā apgrozībā – nodrošināšanai, bet nav saņēmusi Ministru kabineta 2009.gada 6.janvāra noteikumos Nr.3 "Noteikumi par muitas nodokļu samaksas termiņa atlikšanu" noteikto atļauju muitas nodokļa samaksas termiņa atlikšanai, līdz 2013.gada 15.decembrim sniedzValsts ieņēmumu dienestam šo noteikumu 53.1.6.apakšpunktā minētās ziņas.";

1.14. aizstāt 1.pielikumā apzīmējumu "Ls" ar apzīmējumu "EUR";

1.15. aizstāt 2.pielikumā vārdu "latos" ar vārdu "*euro*";

1.16. aizstāt 4.pielikumā apzīmējumu "Ls" ar apzīmējumu "EUR";

1.17. aizstāt 5.pielikumā vārdu "latos" ar vārdu "*euro*";

1.18. papildināt noteikumus ar 6.pielikumu šādā redakcijā:

"6.pielikums

Ministru kabineta

2011.gada 6.septembra

noteikumiem Nr.691

LATVIJAS REPUBLIKAS

VALSTS IEŅĒMUMU DIENESTS

**Rēķins Nr.RE\_\_\_\_\_\_**

Izrakstīts \_\_\_\_\_\_\_\_\_\_\_

|  |  |  |
| --- | --- | --- |
| **Maksātājs** |  | **Saņēmējs** |
| Nodokļu maksātāja reģistrācijas kods |  | Saņēmēja nosaukums |
| Nodokļu maksātāja nosaukums |  | Saņēmēja nodokļu maksātāja reģistrācijas kods |
| Juridiskā adrese |  | Saņēmēja banka  BIC kods |
| Identifikācijas Nr. |  | Saņēmēja konta numurs |
|  |  | **Summa** |
|  |  | **Samaksas termiņš** |

**Aprēķinātie nodokļi**

Periods no \_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Maksājuma veida kods un nosaukums\* |  |  |  |  | Kopā |
| Aprēķinātā summa\* |  |  |  |  |  |
| Kopā |  |  |  |  |  |

Maksājuma dokumenta mērķa laukā norāda tā rēķina numuru, par kuru veic samaksu.

*Turpinājums uz \_\_\_\_\_ lp.*

**Rēķinā iekļauto aprēķināto summu atšifrējums**

**pa maksājumu veidiem**

|  |  |  |  |  |  |  |
| --- | --- | --- | --- | --- | --- | --- |
|  | 05130\*\* | 06110 | 06120 | 06130 | 06140 | Kopā |
| Dokumenta numurs | Aprēķinātā summa | | | | | |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Kopā |  |  |  |  |  |  |

Piezīmes.

1. \* Ieraksta attiecīgo informāciju.

2. \*\* Pievienotās vērtības nodokļa aprēķins rēķinā iekļauts, pamatojoties uz Pievienotās vērtības nodokļa likuma 85.panta pirmo daļu un 123.panta pirmo daļu.

3. Rēķins sagatavots elektroniski un ir derīgs bez paraksta.

Sagatavoja

Tālrunis

Sagatavots uz \_\_\_\_\_\_\_\_ lp."

2. Ar 2014.gada 1.janvāri atzīt par spēku zaudējušiem Ministru kabineta 2009.gada 6.janvāra noteikumus Nr.3 "Noteikumi par muitas nodokļu samaksas termiņa atlikšanu" (Latvijas Vēstnesis, 2009, 4.nr.).

3. Šo noteikumu 1.7., 1.8., 1.9., 1.10., 1.11., 1.12., 1.14., 1.15., 1.16., 1.17. un 1.18.apakšpunkts stājas spēkā 2014.gada 1.janvārī.

Ministru prezidents Valdis Dombrovskis

Finanšu ministra vietā –

satiksmes ministrs Anrijs Matīss